**Učebné osnovy – všeobecná časť**

|  |  |
| --- | --- |
| Názov predmetu | **Technika** |
| Vzdelávacia oblasť | **Človek a svet práce** |
| Stupeň vzdelania | **ISCED 2- nižšie sekundárne vzdelávanie** |
| Ročník | **Piaty** |
| Časová dotácia | **1 hodina týždenne/33 hodín ročne** |
| Forma štúdia | **denná** |
| Vyučovací jazyk | **maďarský** |

**1. Charakteristika predmetu**

Technická výchova je pre žiakov najdôležitejším rehabilitačným predmetom, ktorý od najnižšieho ročníka systematicky ovplyvňuje rozvoj ich motoriky vytváraním pracovných zručností a spolupôsobí na zvýšenie ich rozumovej úrovne. Žiaci v tomto predmete získavajú vedomosti z rôznych pracovných činností, vrátane elementárnych technických a výrobných poznatkov. Technická výchova vytvára u žiakov kladný vzťah k práci, plní základnú prípravu pre budúce povolanie, ale aj pre potrebu praktického života v rodine a spoločnosti. V spolupráci s ostatnými predmetmi pôsobí na harmonický rozvoj žiakov. V technickej výchove získavajú žiaci základné vedomosti o materiáloch, nástrojoch a o pracovných postupoch. Učia sa rozoznávať druhy materiálov, ich vlastnosti, poznávať konštrukciu a funkciu nástrojov, učia sa hovoriť o tom, čo robia a s čím pracujú. Technická výchova vzbudzuje u žiakov záujem o prácu, uspokojuje ich túžbu po činnosti, zameranie práce na užitočný výsledok vzbudzuje ich iniciatívu a pozitívny vzťah k práci, pestuje zmysel pre poriadok, cit pre krásu a vhodnosť materiálu, nástrojov a spôsobov práce.

**2.Ciele vyučovacieho predmetu**

Cieľom predmetu technika je aj osvojovanie si návykov pracovať bezpečne a schopnosť analyzovať možné riziká pri práci s rôznymi materiálmi a nástrojmi. Okrem iného sa majú žiaci naučiť i základom hospodárskych a komerčných zručností, ako sú napr. plánovanie času, spotreby a nákladov, rozpočtovanie a elementárne účtovníctvo.

Mali by teda získať vedomosti a zručnosti nato aby dokázali zhotoviť jednoduché výkresy a aby ich vedeli zároveň aj čítať. Žiak by mal byť získať schopnosť sám vedieť popísať jednotlivé etapy vzniku nejakého výrobku, pri ktorom by mal byť schopný určiť aj jeho cenu podľa toho z čoho všetkého vzniká cena.

Cieľom je pripraviť žiakov na život v praxi a na to, aby sa v budúcnosti dokázali uplatniť na trhu práce.

**3. Základné predmetové kompetencie**

Vzdelávanie v tejto oblasti smeruje k vytváraniu a rozvíjaniu kľúčových kompetencií

žiakov tým, že vede žiakov k:

pozitívnemu vzťahu k práci a k zodpovednosti za kvalitu svojich i spoločných

výsledkov práce

• osvojení základných pracovných zručností a návykov.

• vytrvalosti a sústavnosti pri plnení zadaných úloh, k uplatňovaniu tvorivosti a

vlastných nápadov pri pracovnej činnosti,

• autentickému a objektívnemu poznávaniu okolitého sveta, k potrebnej sebadôvere, k

novému postoji a hodnotám vo vzťahu k práci človeka, technike a životnému

prostrediu

• chápaniu práce a pracovnej činnosti ako príležitosti k sebarealizácii, sebavzdelávania

a k rozvíjaniu podnikateľského myslenia.

• orientácii v rôznych oboroch ľudskej činnosti, formách fyzickej a duševnej práce a

osvojeniu potrebných poznatkov a zručností významných pre možnosť uplatnenie,

pre voľbu vlastného profesijného zamerania a pre ďalšiu životnú a profesijnú

orientáciu.

**Všeobecné (univerzálne) kompetencie**

* schopnosť riešiť problém**,** schopnosť uplatňovať tvorivé nápady vo svojej práci,
* schopnosť preberať zodpovednosť, schopnosť byt samostatným, schopnosť hodnotiť a vyjadrovať vlastný názor,
* schopnosť sebapoznania a seba hodnotenia v smere vlastnej profesijnej orientácie,
* schopnosť flexibilne reagovať na zmeny na trhu práce v snahe čo najlepšie sa uplatniť.

**Pracovné kompetencie žiaka**

* používa bezpečné a účinné materiály, nástroje a vybavenie, dodržuje stanovené pravidlá, plní povinnosti a záväzky, adaptuje sa na zmenené alebo nové pracovné podmienky,
* pristupuje k výsledkom pracovnej činnosti nielen z hľadiska kvality, funkčnosti, hospodárnosti a spoločenského významu, ale i z hľadiska ochrany svojho zdravia i zdravia druhých, ochrany životného prostredia i ochrany kultúrnych a spoločenských hodnôt,

**4. Metódy a formy práce**

Rozprávanie

Riadený rozhovor

Tímová práca

Práca s počítačom

Dialóg

Samostatná práca

Demonštračná- demonštrácia modelov

Pozorovanie

Práca s učebnicou- čítanie s porozumením, spracovanie textových informácií, učenie sa z textu, orientácia v štruktúre textu, vyhľadávanie, triedenie, využívanie podstatných informácií,

**5. Hodnotenie predmetu**

Hodnotí sa:

- teoretická časť,

- praktická časť,

- projekt,

- samostatná práca,

- práca s knihou,

- aktivita,

- prístup k predmetu,

|  |  |  |
| --- | --- | --- |
| Cieľom hodnotenia je motivovať žiaka k zlepšeniu jeho výkonov. Žiak tak získava spätnú väzbu, do akej miery splnil podmienky očakávaného výkonového štandardu. Hodnotenie v predmete technika sa uskutočňuje priebežne. Výkony žiaka sa klasifikujú. Prospech žiaka sa klasifikuje týmito stupňami:  1 – výborný  2 – chválitebný  3 – dobrý  4 – dostatočný  5 – nedostatočný |  |  |